  Туспуктэм: Константин Вознесенских Майя Бывальцева Шуркынмон шорлы Удмуртиын пудлэсь прививка 583 сюрс 944 адями пуктӥз, со пӧлын 435 сюрс пала арлыдоос (чакламезлэсь 65,8 процентэз) но 149 сюрс котыр пиналъёс (чакламезлэсь 60,1 процентэз). Со сярысь элькунысь тазалыкез утёнъя министерстволэн пресс-службаез ивортӥз. Прививка пуктыны улон интыя поликлиникаын, Ижысь вузкарон центръёсын, Мер тазалыкъя центрын (Октябрьлы 50 ар площадь, 21) луэ. Пуэдлэсь вакцинаци кутскем дырысен вузкарон центръёсысь мобильной пунктъёсы 2 сюрс 650 адями вазиськиз. « Выль коронавирус инфекциен висисьёслэн лыдзы трос дыръя гриппен черлан учыръёсты Удмуртиын шер пусйылӥзы. Озьы ке но, пуэдлэсь в акцинаци ялан мынӥз. Таяз толалтэ та кышкыт вирусэн висён йылоз шуыса чакласьком. Пуэдлэсь вакцинаци тужгес но кулэ 60 арессэс ортчем, хронической висёнъёсын адямиослы, пиналъёслы » Елена Корякина, Удмуртиысь тазалыкез утёнъя министерстволэн вакцинопрофилактикая валтӥсь внештатной ӧнерчиез Тодэ вайытом, толсурозь Удмуртиын 893 сюрс адямилы прививка пуктыны малпало.  Тегъёс: пуэд прививка Удмуртия  